**Әбу Насыр Әл-Фараби және оның әлем ғылымына қосқан үлесі**

Қасиетті қазақ даласы талай ұлы ғұламаларды дүниеге алып келді. Өз шығармаларын көпке ортақ тілде жаза біліп, кейінгі ұрпақтарына мұра етіп қалдыра білді. Олардың ішінде аты әлемге жайылғандары да аз емес. Солардың бірі – күллі әлемге танымал ұлы жерлесіміз — Әбу Насыр әл-Фараби. Аристотельден кейін дүниежүзі білімі мен мәдениетінің екінші ұстазы атанған данышпан, энциклопедист ғалым.  Энциклопедист, ғалым, ойшыл, философ, математик, астролог, музыка теоретигі – ғалымның жан-жақты тұлғасын көрсетеді.

Аристотельден кейінгі әлемнің екінші ұстазы-әл- Фараби саналы өмірде философия, музыка, медицина, этика, метафизикаға арналған 150-ге жуық еңбектерін жазған. Биыл туғанына 1150 жыл. Әл- Фарабидің рухани мұрасы сан қырлы. Әсіресе, физика, астрономия, жаратылыстану, математика деген салаларына аса көп көңіл бөлген ғалым. Атап, өтсек, "Ғылымдар тізбегі" атты еңбегінде ғылымды 5 салаға бөліп, қарастырды. "Ғылымдардың шығуы" деп аталатын еңбегінде математиканың шығуы мен себептерін ашуға тырысады. Жан-жақты хабары бар ғалым, әр салада өз ізін қалдырған -ұлы ойшыл.

2020 жылы «Әлемнің екінші ұстазы» атанған, күллі түркі жұртының бас ойшылы Әбу Насыр әл-Фарабидің 1150 жылдығы ЮНЕСКО көлемінде, Абай Құнанбаевтың туғанына 175 жылдығы мемлекеттік деңгейде тойланатын болады. Сондай-ақ, еліміздің Тұңғыш Президенті – Елбасымыз Нұрсұлтан Назарбаев халқымыздың тарихтан тағылым алып, ұлы бабаларымызды әрдайым ұлықтай білгенін айтып, мұралары «Рухани жаңғырудың» маңызды бағдарына айналуы қажет екенін атап өтті.